ai4bharat/Pralekha huggingface dataset:
பாதுகாப்பு அமைச்சகம்
இந்திய-அமெரிக்க கூட்டு ராணுவ பயிற்சியில் பங்கேற்பதற்காக இந்திய ராணுவ குழு அமெரிக்கா பயணம்
இந்திய-அமெரிக்க கூட்டு ராணுவ பயிற்சியின் 17-வது பதிப்பான "எக்ஸ் யுத் அபியாஸ் 2021"-ல் பங்கேற்பதற்காக எல்மெண்டோர்ஃப்-ரிச்சர்ட்சன், அலாஸ்கா  கூட்டு தளத்திற்கு இந்திய ராணுவ குழு பயணம் மேற்கொண்டுள்ளது.
இந்திய-அமெரிக்க ராணுவ ஒத்துழைப்பின் ஒரு பகுதியாக 2021 அக்டோபர் 15 முதல் 29 வரை இந்த பயிற்சி நடைபெற உள்ளது. இதில் கலந்து கொள்வதற்காக 350 வீரர்களை கொண்ட இந்திய குழு 2021 அக்டோபர் 14 அன்று அமெரிக்கா புறப்பட்டது.
இரு நாடுகளாலும் இணைந்து நடத்தப்படும் இந்தியா மற்றும் அமெரிக்காவுக்கு இடையே நீண்ட காலமாக நடைபெற்று வரும் ராணுவப் பயிற்சி மற்றும் பாதுகாப்பு ஒத்துழைப்பு முயற்சியின் 17-வது பதிப்பு இதுவாகும்.
இதற்கு முந்தைய பதிப்பு 2021 பிப்ரவரியில் ராஜஸ்தானின் பிகானெரில் உள்ள மகாஜன் துப்பாக்கி சுடும் தளத்தில் நடைபெற்றது. இரு நாடுகளுக்கிடையே வளர்ந்து வரும் ராணுவ ஒத்துழைப்பின் மற்றுமொரு முன்னேற்றமாக இது விளங்குகிறது.
இரு ராணுவங்களுக்கிடையே புரிதல், ஒத்துழைப்பு மற்றும் இணைந்து செயல்படுதல் ஆகியவற்றை மேம்படுத்துவதை இந்த பயிற்சி நோக்கமாக கொண்டுள்ளது. குளிர் பருவ நிலைகளில் பயிற்சிகளை மேற்கொள்ளுதல் குறித்த பகிர்தல்கள் மற்றும் ஒரு தரப்பின் சிறந்த செயல்முறைகளை மற்றொரு தரப்பு கற்று கொள்ளுதல் ஆகியவை இந்த கூட்டு பயிற்சியின் முக்கிய நோக்கங்களாகும். 48 மணி நேர மதிப்பிடுதலுக்கு பின்னர் இப்பயிற்சி நிறைவுறும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763787
விவசாயத்துறை அமைச்சகம்
நிலையான விவசாயம் மூலம் புதிய வாழ்வாதாரம்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த வேளாண் மற்றும் விவசாயங்கள் நலத்துறை அமைச்சர் திரு நரேந்திர சிங் தோமர் கீழ்காணும் தகவல்களை வழங்கினார்.
நிலையான விவசாயத்தை ஊக்குவிக்க பல திட்டங்களை அரசு செயல்படுத்தி வருகிறது. நிலையான வேளாண்மைக்கான தேசிய இயக்கம் என்பது பருவநிலை மாற்றம் குறித்த தேசிய செயல் திட்டத்தின் கீழ் உள்ள பணிகளில் ஒன்றாகும்.
மாறிவரும் பருவநிலைக்கு ஏற்ப இந்திய விவசாயத்தை மேலும் உறுதியானதாக மாற்றுவதற்கான உத்திகளை உருவாக்கி செயல்படுத்துவதை இது நோக்கமாகக் கொண்டுள்ளது. மழைநீர் பகுதி மேம்பாடு; பண்ணை நீர் மேலாண்மை மற்றும் மண் ஆரோக்கிய மேலாண்மை ஆகிய மூன்று கூறுகளாக இது பிரிக்கப்பட்டுள்ளது.
மேலும், மண் ஆரோக்கிய அட்டை, பரம்பரகட் கிரிஷி விகாஸ் திட்டம், வடகிழக்கு பிராந்தியத்தில் இயற்கை மதிப்பு சங்கிலி மேம்பாட்டு இயக்கம் மற்றும் வேளாண் காடுகளுக்கான துணைப் பணி ஆகிய நான்கு புதிய திட்டங்கள் அறிமுகப்படுத்தப்பட்டன.
பிரதமரின் க்ரிஷி சிஞ்சாய் திட்டம் 2015-16-ம் ஆண்டில் செயல்படுத்தப்பட்டது. மறுசீரமைக்கப்பட்ட தேசிய மூங்கில் இயக்கம் ஏப்ரல் 2018-ல் தொடங்கப்பட்டது. நிலையான விவசாயம் தொடர்பான இந்தத் திட்டங்கள் அனைத்தும் வாழ்வாதாரத்திற்கான ஆதாரத்தை உருவாக்குகின்றன.
துறையால் நாடு முழுவதும் செயல்படுத்தப்பட்ட முக்கிய மத்திய நிதியுதவித் திட்டங்களின் மதிப்பீடு 2020-ல் நிதி ஆயோக் மூலம் செய்யப்பட்டது. இந்தத் துறையின் தேவைகளை திட்டங்கள் நிவர்த்தி செய்வதாக அறிக்கை கண்டறிந்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810906
விவசாயத்துறை அமைச்சகம்
வேளாண் சட்டங்கள் குறித்து ஆலோசனை
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய வேளாண் மற்றும் விவசாயிகள் நலன் அமைச்சர் திரு. நரேந்திர சிங் தோமர், கீழ்காணும் தகவல்களை வழங்கினார்.
விவசாயிகள் விளைப்பொருட்கள் வாணிபம் மற்றும் வர்த்தக  சட்டம், 2020, விலை உறுதியளிப்பு மற்றும் பண்ணை ஒப்பந்தத்திற்கான விவசாயிகள்  சட்டம், 2020, மற்றும் அத்தியாவசிய பொருட்கள்  சட்டம், 2020 ஆகியவற்றை குறித்து, அவை சட்டங்களாக இயற்றப்படுவதற்கு முன் விரிவான ஆலோசனைகளை அரசு நடத்தியது.
இச்சட்டங்களின் வரைவுகள் பல்வேறு அமைச்சகங்கள், துறைகள், நிதி ஆயோக் ஆகியவற்றுக்கு அனுப்பப்பட்டு, அவற்றின் கருத்துகள் கேட்கப்பட்டன.
மாநில அரசுகள், யூனியன் பிரதேசங்களிடமும் ஆலோசிக்கப்பட்டது.
விவசாயிகள் மற்றும் இதர பங்குதாரர்களிடமும் 2020 ஜூன் 5 முதல் 2020 செப்டம்பர் 17 வரை கலந்துரையாடல் கூட்டங்கள்  மூலமும் கருத்துகள் கேட்கப்பட்டன.
துடிப்புமிக்க ஒருங்கிணைந்த வேளாண் சரக்குகள் போக்குவரத்து அமைப்பை நாட்டில் உருவாக்குவதற்கு அரசு பல்வேறு நடவடிக்கைகளை எடுத்து வருகிறது.
விவசாயிகள் ரதம்  என்னும் கைப்பேசி செயலியை அரசு அறிமுகப்படுத்தியது.
மேலும், ரயில்வே அமைச்சகத்திடம் இருந்து பெறப்பட்ட தகவல்களின் படி, 24 வழித்தடங்களில் 208 விவசாயிகள் ரயில் சேவைகள் இயக்கப்பட்டுள்ளன.
இவற்றின் மூலம் நாட்டின் பல்வேறு இடங்களுக்கு பழங்கள், காய்கறிகள் மற்றும் இதர பொருட்கள் கொண்டு செல்லப்பட்டுள்ளன.
வெட்டுக்கிளி தாக்குதல்களால் ஏற்பட்ட பயிர் நஷ்டத்தை ஈடு செய்யும் வகையில் விவசாயிகளுக்கு நிவாரணம் வழங்கப்பட்டு வருகிறது. பிரதமரின் பயிர் காப்பீட்டு திட்டம், பயிர் கடன்களுக்கான வட்டி தள்ளுபடி ஆகியவை செயல்படுத்தப்பட்டு வருகின்றன.
பிரதமரின் பயிர் காப்பீட்டு திட்டத்திற்கும், மறுசீரமைக்கப்பட்ட வானிலை சார்ந்த பயிர் காப்பீட்டு திட்டத்திற்கும் 2020-21-ஆம் ஆண்டு  ரூ 9799.86 கோடி செலவிடப்பட்டுள்ளது.
வேளாண் மற்றும் விவசாயிகள் நலத்துறைக்கு இதுவரை இல்லாத அளவுக்கு பட்ஜெட்டில் நிதி ஒதுக்கீடு செய்யப்பட்டுள்ளது. 2018-19-ஆம் ஆண்டு ரூ 46,700 கோடி ஒதுக்கப்பட்ட நிலையில், 2020-21 ஆம் ஆண்டு ரூ.134399.77 கோடி ஒதுக்கீடு செய்யப்பட்டுள்ளது.
வேளாண் மற்றும் விவசாயிகள் நலத்துறையில் பணி கலாச்சாரத்தையும், வெளிப்படைத்தன்மையையும் உறுதி செய்யும் நோக்கில் பல்வேறு புதிய மற்றும் புதுமையான நடவடிக்கைகள் எடுக்கப்பட்டு வருகின்றன.
தகவல் தொழில்நுட்பத்தை பயன்படுத்தி, தரவுகள் சிறப்பான முறையில் கையாளப்படுகின்றன. இறக்குமதிகள் மற்றும் ஏற்றுமதிகளுக்கான ஒப்புதல் உரிய நேரத்தில் வழங்கப்படுகின்றன. நேரடி பலன் பரிவர்த்தனை மூலம் பயனாளிகளின் வங்கி கணக்குகளுக்கே நேரடியாக மானியம் உள்ளிட்டவை வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697716
------
(Visitor Counter : 115
சுரங்கங்கள் அமைச்சகம்
இந்தியா – பிரேசில் இடையே நிலவியல் மற்றும் கனிமவளத் துறையில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியாவின் கனிமவள அமைச்சகத்தின் இந்திய புவியியல் ஆய்வு நிறுவனத்திற்கும், பிரேசில் நாட்டின் கனிமவளம் மற்றும் எரிசக்தி அமைச்சகத்தின் பிரேசில் புவியியல் ஆய்வு நிறுவனத்திற்கும் இடையே கையெழுத்திடப்பட்ட நிலவியல் மற்றும் கனிமவளத் துறையில் ஒத்துழைப்புக்கான புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
இந்தியாவின் கனிமவள அமைச்சகத்தின் இந்திய புவியியல் ஆய்வு நிறுவனத்திற்கும், பிரேசில் நாட்டின் கனிமவளம் மற்றும் எரிசக்தி அமைச்சகத்தின் பிரேசில் புவியியல் ஆய்வு நிறுவனத்திற்கும் இடையே நிலவியல் மற்றும் கனிமவளத் துறையில் ஒத்துழைப்புக்கான நிறுவன ரீதியிலான வழிமுறைகளை இந்த புரிந்துணர்வு ஒப்பந்தம் வழங்கும்.
பிரதமர் அலுவலகம்
ஆச்சாரியா கிருபாளினி பிறந்த நாளில் பிரதமர் அவரை நினைவு கூர்ந்தார்
இந்தியாவின் சுதந்திரப் போராட்டத்தில் ஆச்சாரியா கிருபளானி ஆற்றிய பங்களிப்பிற்காக பிரதமர் திரு நரேந்திர மோடி அவரை நினைவு கூர்ந்தார். ஆச்சாரியா கிருபாளினியின் பிறந்த நாளான இன்று, நமது தேசத்திற்கான அவரது சிறந்த தொலைநோக்குப் பார்வை, மற்றும் சுற்றுச்சூழல் பாதுகாப்பு, சமூக அதிகாரம் ஆகியவற்றில் அவர் ஆற்றிய பங்களிப்புகளுக்காக பிரதமர் அவரைப் புகழ்ந்துரைந்தார்.
சுட்டுரை வாயிலாக பிரதமர் வெளியிட்டுள்ள செய்தியில் கூறியுள்ளதாவது:
“காந்தியடிகளின் தலைமையிலான இந்தியாவின் சுதந்திரப் போராட்டத்தில் முன்னணியில் இருந்தவர் ஆச்சாரியா கிருபாளினி. அவர் நமது தேசத்தின் மீது சிறந்த தொலைநோக்கு பார்வையைக் கொண்டிருந்தார். ஒரு நாடாளுமன்ற உறுப்பினராக, அதை நிறைவேற்றுவதற்காகப் பாடுபட்டார். சுற்றுச்சூழல் பாதுகாப்புக்கும், சமூக அதிகாரமளித்தலுக்கும் அவர் மகத்தான பங்களிப்பைச் செய்தார். அவரது பிறந்த நாளான இன்று அன்னாரை நினைவு கூர்கிறேன்”.
பிரதமர் அலுவலகம்
கிஷ்ட்வார் விபத்தில் நேரிட்ட உயிரிழப்பிற்கு பிரதமர் இரங்கல்
பிரதமர் தேசிய நிவாரண நிதியிலிருந்து கருணைத்தொகை அறிவிப்பு
கிஷ்ட்வார் விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
பிரதமர் தேசிய நிவாரண நிதியிலிருந்து உயிரிழந்தோரின் குடும்பத்தினருக்கு தல ரூ. 2 லட்சம், காயமடைந்தவர்களுக்கு தலா ரூ. 50,000 வழங்கப்படும் என்றும் பிரதமர் அறிவித்துள்ளார்.
பிரதமர் அலுவலகத்தின் ட்விட்டர் பதிவில் தெரிவிக்கப்பட்டிருப்பதாவது:
“கிஷ்ட்வாரில் நேரிட்ட விபத்தை அறிந்து மிகவும் துயரடைந்தேன். உயிரிழந்தோரின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடையட்டும். பிரதமர் தேசிய நிவாரண நிதியிலிருந்து உயிரிழந்தவர்களின் குடும்பத்தினருக்கு தல ரூ. 2 லட்சம் வழங்கப்படும். காயமடைந்தவர்களுக்கு தலா ரூ. 50,000 அளிக்கப்படும்: பிரதமர் @narendramodi”
PIB Headquarters
கொவிட்-19 - பிஐபி செய்தித் தொகுப்பு
03.08.2020
· குடியரசுத் தலைவர் செயலகம்
· குடியரசுத் துணைத் தலைவர் செயலகம்
· பிரதமர் அலுவலகம்
· நிலக்கரி அமைச்சகம்
· பாதுகாப்பு அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· மனித வள மேம்பாட்டு அமைச்சகம்
· சுற்றுலா அமைச்சகம்
· இளைஞர் நலன் மற்றும் விளையாட்டு அமைச்சகம்
· சிறப்பு சேவைகள் மற்றும் கட்டுரைகள்
(
கப்பல் போக்குவரத்து அமைச்சகம்
கோவாவில் ஸ்வாஹித் தினம் கடைப்பிடிப்பு- மத்திய அமைச்சர் திரு.சர்பானந்தா சோனாவால், வரலாற்று சிறப்பு மிக்க அசாம் இயக்கத்தின் தியாகிகளுக்கு மரியாதை
கோவாவில் இன்று ஸ்வாஹித் தினம் கடைப்பிடிக்கப்படுவதையொட்டி, நடைபெற்ற நிகழ்ச்சியில், மத்திய துறைமுகம், கப்பல், நீர்வழி மற்றும் ஆயுஷ் துறை அமைச்சர் திரு.சர்பானந்தா சோனாவால் கலந்துகொண்டு, வரலாற்று சிறப்பு மிக்க அசாம் இயக்கத்தின் தியாகிகளுக்கு அஞ்சலி செலுத்தினார்.
1979ம் ஆண்டு நடைபெற்றப் போராட்டத்தில் பங்கேற்று தன்னுயிரை ஈந்த கார்கீஸ்வர் தலுக்தர் நினைவாக டிசம்பர் 10ம் தேதி ஸ்வாஹித் தினமாக, தியாகிகள் தினமாகக் கொண்டாடப்படுகிறது. பஞ்ஜிமில் நடைபெற்ற நிகழ்ச்சியில், அம்மாநிலத்திற்கு 3 நாள் சுற்றுப்பயணம் மேற்கொண்டுள்ள மத்திய அமைச்சர் திரு. சர்பானந்தா சோனாவால் பங்கேற்றார். கோவா அசாமி சமூகத்தினர் சார்பில் இந்த நிகழ்ச்சிக்கு ஏற்பாடு செய்யப்பட்டிருந்தது.
நிகழ்ச்சியில் பேசிய மத்திய அமைச்சர், 1979 முதல் 1985 வரை 6 ஆண்டுகள் நடைபெற்ற அசாம் இயக்கத்தின் போராட்டத்தை நினைவுகூர்ந்தார். அசாமைப் பாதுகாப்பதற்காக தங்கள் இன்னுயிரை ஈந்த தியாகிகளுக்கு வீரவணக்கம் செலுத்துவதாக அவர் கூறினார். சட்டவிரோதமாகக் குடியேறியவர்களிடம் இருந்து, தங்கள் மாநிலத்தைப் பாதுகாப்பதற்காக மட்டுமல்லாமல், ஒற்றுமையையும் இந்தியாவின் ஒருமைப்பாட்டையும் பாதுகாப்பதற்காகவும், 860 வீரர்கள் உயிர்தியாகம் செய்ததைச் சுட்டிக்காட்டினார்.
இதன்மூலம்அசாம் மக்கள் ஈடுஇணையற்ற தேசப்பற்றையும், துணிவையும் முன்னிறுத்தி, மறக்கமுடியாத வரலாற்றை, எழுதியிருப்பதாக அவர் தெரிவித்தார். அசாம் சமூகத்தினரின் இந்த தியாகம், தேச மக்களுக்கு என்றும் உத்வேகமாகத் திகழும் என்று குறிப்பிட்ட அவர், கடின உழைப்பு, நேர்மை உள்ளிட்ட இந்த தியாகிகளின் கொள்கைகளுக்கு உயிர்கொடுக்கும் முயற்சியில் நாம் அனைவரும் ஈடுபடவேண்டும் என்றும் கேட்டுக்கொண்டார்.
அதேபோல், இந்த தேசத்தின் மொழி, கலாச்சாரம், பாராம்பரியம், உள்ளிட்டவற்றைக் காக்க வேண்டியது நம் அனைவரின் பொறுப்பு என திரு.சர்பானந்தா சோனாவால் குறிப்பிட்டார்.
சுற்றுலா அமைச்சகம்
தேசிய தலைநகர் டெல்லி பிராந்தியத்தின்  துணைநிலை ஆளுநர் டெல்லியில் உள்ள ஹோட்டல்கள் மற்றும் உணவகங்களைத் திறக்க அனுமதி
தேசிய தலைநகர் டெல்லி பிராந்தியத்தின்  துணைநிலை ஆளுநர், விருந்தோம்பல் தொழில்துறையின் கோரிக்கைகளை நிறைவு செய்யும் ஒரு முக்கிய அறிவிப்பாக டெல்லியில் உள்ள ஹோட்டல்களில் ஹோட்டல் மற்றும் உணவகங்களைத் திறக்க அனுமதி வழங்கியுள்ளார். தலைநகரில் சுற்றுலா மற்றும் விருந்தோம்பல் செயல்பாடுகளுக்குப் புத்துயிர் அளிக்க இது ஒரு பெரிய நடவடிக்கையாகும்.
டெல்லியில் விருந்தோம்பல் துறையினரின் கோரிக்கைகளுக்கு இணங்குமாறும், ஹோட்டல்கள் மற்றும் உணவகங்களைத் திறந்து, இயங்க அனுமதிக்குமாறும் டெல்லி துணைநிலை ஆளுநருடன் திரு. பிரஹ்லாத் சிங் படேல் விவாதித்து, வேண்டுகோள் விடுத்தார். இதற்கு முன்னதாக அவர், இந்த விவகாரத்தை உள்துறை அமைச்சகத்திற்கும் எடுத்துச் சென்றார்.
மத்திய கலாச்சார மற்றும் சுற்றுலாத்துறை இணை அமைச்சர்  திரு.பிரஹலாத் சிங் படேல், சுற்றுலா மற்றும் விருந்தோம்பல் தொழில்துறை பங்குதாரர்களின் பிரதிநிதிகளுடன் தொடர்ச்சியாக சுற்றுலாப் பொருளாதாரத்தைப் புதுப்பிக்கும் வகையிலும் அதற்குப் புத்துயிர் அளித்துத் தீர்வு காண்பது குறித்தும், முக்கியமாக உள்நாட்டு சுற்றுலாவை மேம்படுத்துவது தொடர்பாகவும் விவாதித்தார். இதற்கு முந்தைய வாரத்தில், சுற்றுலா தொழில்துறையின் பல்வேறு பிரிவினர்களுடன் மூளைச்சலவை கூடங்களை நடத்தி, அவர்களது சிரமங்களைக் கேட்டறிந்தார். சுற்றுலா தொழில்துறையின் எதிர்பார்ப்புகளை நிறைவு செய்வதற்கான ஒரு நடவடிக்கையாகும் இது.
டெல்லியில் ஹோட்டல்கள் மற்றும் உணவகங்கள் திறக்கப்படும் என்ற இந்த முக்கிய அறிவிப்பை வரவேற்றுள்ள திரு. பிரஹலாத் சிங் படேல். உள்துறை அமைச்சருக்கும் மற்றும் டெல்லி துணைநிலை ஆளுநருக்கும் நன்றி தெரிவித்துள்ளார்.
அறிவியல் மற்றும் தொழில்நுட்பத்துறை
மரபணு தொழில்நுட்ப  வரன்முறை மசோதா 2018க்கு அமைச்சரவை ஒப்புதல்
மரபணு ஆய்வகங்கள் அங்கீகாரம் மற்றும் வரன்முறை கட்டாயம்
மரபணு தொழில்நுட்ப  வரன்முறை மசோதா 2018க்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது.
விவரங்கள்:
மரபணு அடிப்படையிலான தொழில்நுட்பம்  மசோதா 2018ன் முதன்மையான நோக்கம், மரபணு அடிப்படையிலான தடயவியல் தொழில்நுட்பங்களை நாட்டின் நீதி விநியோக முறையை ஆதரிப்பது மற்றும் வலுப்படுத்துவதாகும்.
குற்றச் செயல்களுக்கு தீர்வு காணவும், காணாமல் போன நபர்களை அடையாளம் காணவும் மரபணு அடிப்படையிலான தொழில்நுட்பங்களைப் பயன்படுத்துவது உலகம் முழுவதும் பெரும் அங்கீகாரத்தை பெற்றுள்ளது.
மரபணு ஆய்வகங்களுக்கு அங்கீகாரம் மற்றும் வரன்முறையை அளிக்க வகை செய்யும் இந்த மசோதா நாட்டில் இந்த தொழில்நுட்பம் பயன்பாடு விரிவுபடுத்தப்படுவதை உறுதி செய்வதையும் மரபணு சோதனை முடிவுகள் நம்பகமாக இருப்பதுடன் அந்த தகவல்கள் தவறாக பயன்படுத்தப்படாமல் குடிமக்களின் தனிப்பட்ட உரிமை பாதுகாக்கப்படுவதையும் உறுதி செய்கிறது.
விரைவான நீதி விநியோகம்.
உயர்வான தண்டனை விகிதம்
இந்த மசோதாவில் உள்ள அம்சங்கள், காணாமல் போனவர்கள் தகவல்கள் இடையே பொருத்த குறுக்கு சோதனை செய்ய ஒருபுறம் உதவுவதுடன், நாட்டின் பல்வேறு பகுதிகளில் காணப்படும் அடையாளம் காணப்படாத உடல்களை அடையாளம் காண மறுபுறம் உதவுவதுடன் பேரிடர்களில் பாதிக்கப்படுவோரின் அடையாளத்தை காணவும் உதவும்.
பின்னணி:
மனித உடலை பாதிப்பவையாக வகைப்படுத்தப்பட்ட குற்றங்கள் தொடர்புடைய வழக்குகளுக்கு தீர்வு காண்பதில் , சொத்துகளுக்கு எதிரான குற்றங்களில்  மரபணு சோதனை நிரூபிக்கப்பட்டுள்ளது. 2016ம் ஆண்டுக்கான தேசிய குற்றச்செயல் ஆவண காப்பகத்தின் புள்ளியியல் தகவல்கள் அடிப்படையில் இந்த குற்ற நிகழ்வுகளின் சராசரி ஆண்டுக்கு 3 லட்சமாக உள்ளது. இவற்றில் தற்போது மிக குறைவான வழக்குகளில் மட்டும் மரபணு சோதனை தற்போது மேற்கொள்ளப்படுகிறது. இந்த தொழில்நுட்பம் விரிவுபடுத்தப்படும்போது, விரைவான நீதி விநியோகம் கிடைப்பதுடன் தற்போது வெறும் 30 சதவீதமாக உள்ள தண்டனை விகிதமும் அதிகரிக்கும் என்றும் எதிர்பார்க்கப்படுகிறது.
மனித வள மேம்பாட்டு அமைச்சகம்
பாஷா சங்கம் செல்பேசி செயலி
ஒரே இந்தியா – உன்னத இந்தியா என்ற உணர்வை மேம்படுத்த பாஷா சங்கம் என்ற செல்பேசி செயலி உருவாக்கப்பட்டுள்ளது. இந்த செயலி ஆண்ட்ராய்டு மற்றும் ஐ ஓ எஸ் செல்பேசிகளை பயன்படுத்துவோருக்கானது. இதில் நூற்றுக்கும் அதிகமான வாக்கியங்கள் அன்றாட உரையாடலுக்கு பயன்படுபவையாக இடம்பெற்றுள்ளன. 22 இந்திய மொழிகளில் உரையாடல் தொடர்கள் இருப்பதால், நாட்டின் பல்வேறு மாநிலங்களில் உள்ளவர்கள் பல்வேறு மொழிகளை இதன்மூலம் கற்றுக்கொள்ளலாம். அவர்களின் கலாச்சாரத்திற்கு நெருக்கமாகவும் இருக்க முடியும். செல்பேசி வைத்திருப்போர் தாங்களாகவே தேர்வை நடத்தி இணைய தள சான்றிதழ்களைப் பெற்றுக் கொள்ளலாம்.
மாநிலங்களவையில் இன்று கல்வித்துறை இணையமைச்சர் டாக்டர் சுபாஷ் சர்க்கார் எழுத்து மூலம் அளித்த பதிலில் இதனைத் தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
மாற்றுத் திறனாளிகளுக்கான டேபிள் டென்னிஸ் வீராங்கனை பவீனா பட்டேலுக்கு சிறப்பு உபகரணத்தை வழங்க டாப்ஸ் ஒப்புதல்
ஒலிம்பிக்கை இலக்காக நிர்ணயித்து விளையாட்டு வீரர்களுக்கு பயிற்சி அளிக்கும் டாப்ஸ் திட்டத்தின் கீழ் டேபிள் டென்னிஸ் வீராங்கனை பவீனா பட்டேலுக்கு சிறப்பு உபகரணம் வழங்க ஒப்புதல் அளிக்கப்பட்டுள்ளது.
டாப்ஸ் திட்டத்தில் உள்ள விளையாட்டு வீரர்களின் நிதி தேவைகளுக்கு ஒப்புதல் அளிப்பதற்கான மிஷன் ஒலிம்பிக் செல்லின் கூட்டம் கடந்த மாதம் 29ம் தேதியன்று புதுதில்லியில் நடைபெற்றது.
2020 நவம்பரில் டாப்ஸ் திட்டத்தில் இணைத்து கொள்ளப்பட்ட குஜராத்தைச் சேர்ந்த டேபிள் டென்னிஸ் வீராங்கனை பவீனா பட்டேலுக்கு ரூ.7.04 லட்சம் நிதி உதவிக்கு குழுவால் ஒப்புதல் அளிக்கப்பட்டது.
உலக அளவில் எட்டாவது இடம் பிடித்துள்ள பவீனா பட்டேல், டோக்கியோவில் நடைபெறவுள்ள மாற்றுத்திறனாளிகளுக்கான விளையாட்டுப் போட்டிகளில் டேபிள் டென்னிஸ் விளையாடுவதற்கு தேர்ந்தெடுக்கப்பட்டுள்ள முதல் இந்தியர் ஆவார்.
டேபிள் டென்னிஸ் சக்கர நாற்காலி, ரோபாட்: பட்டர்பிளை அமிக்கஸ் பிரைம், டேபிள் டென்னிஸ் சக்கர நாற்காலி மேஜை ஆகிய சிறப்பு உபகரணங்களுக்கு பவீனா பட்டேலுக்கு ஒப்புதல் அளிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1686002
பிரதமர் அலுவலகம்
ஜாம்நகர், ஜெய்ப்பூரில் 2 ஆயுர்வேத மையங்கள் : நவம்பர் 13ம் தேதி பிரதமர் திறந்து வைக்கிறார்
ஐந்தாவது ஆயுர்வேத தினமான நவம்பர் 13ம் தேதி அன்று, ஜாம்நகரில் ஆயுர்வேத கல்வி, ஆராய்ச்சி மையத்தையும் , ஜெய்ப்பூரில் தேசிய ஆயுர்வேத மையத்தையும் பிரதமர் திரு நரேந்திர மோடி காணொலிக் காட்சி மூலம் தொடங்கி வைக்கிறார். இந்த மையங்கள், 21ம் நூற்றாண்டில், ஆயுர்வேத வளர்ச்சியிலும், முன்னேற்றத்திலும் உலகளவில் முன்னணி பங்கு வகிக்கும் என எதிர்பார்க்கப்படுகிறது.
பின்னணி:
ஆயுர்வேத தினம் கடந்த 2016ம் ஆண்டிலிருந்து, ஒவ்வொரு ஆண்டும் தன்வந்திரி பிறந்த தினத்தில் கடைப்பிடிக்கப்படுகிறது. இந்தாண்டு நவம்பர் 13ம் தேதி, ஆயுர்வேத தினமாகக் கடைப்பிடிக்கப்படுகிறது. ஆயுர்வேத தினம் என்பது கொண்டாட்டத்தை விட, தொழிலுக்கும், சமுதாயத்திற்கும் மீண்டும் அர்ப்பணிக்கும் ஒரு நிகழ்வு. கொவிட்-19 தொற்று மேலாண்மையில் ஆயுர்வேதத்தின் பங்கு, இந்தாண்டு ஆயுர்வேத தினத்தின் முக்கிய அம்சமாக இருக்கும்.
நாட்டின் பொது சுகாதார சவால்களுக்கு, திறன்மிக்கதாகவும், குறைந்த செலவிலும் தீர்வளிக்க ஆயுஷ் முறைகளின் ஆற்றலை பயன்படுத்துவதுதான் அரசின் முன்னுரிமை. மேலும், ஆயுஷ் கல்வியை நவீனப்படுத்துவதற்கும் அரசு முன்னுரிமை அளிக்கிறது. இதற்காக கடந்த 3-4 ஆண்டுகளாக பல நடவடிக்கைகள் எடுக்கப்படுகின்றன. ஜாம்நகர் ஐடிஆர்ஏ-வை தேசிய முக்கியத்துவம் வாய்ந்த மையமாகவும், ஜெய்ப்பூர் என்ஐஏ மையத்தை நிகர்நிலை பல்கலைக்கழகமாகவும் நாட்டுக்கு அர்பணிப்பது, ஆயுர்வேதக் கல்வியை நவீனப்படுத்துவதற்கு மட்டும் அல்ல, பாரம்பரிய மருத்துவத்தின் பரிணாமத்துக்கும் வரலாற்று சிறப்பு மிக்க நடவடிக்கை. இது ஆயுர்வேதக் கல்வியின் தரத்தை மேம்படுத்துவதற்கும், தேசிய மற்றும் சர்வதேச தேவைக்கேற்ப பல்வேறு படிப்புகளை உருவாக்குவதற்கும், மேலும் சான்றுகளை உருவாக்கும் வகையில் நவீன ஆராய்ச்சியில் சிறந்து விளங்குவதற்கும் சுயாட்சியை வழங்கும்.
பிரதமர் அலுவலகம்
மாவட்ட சட்டப் பணிகள் ஆணையத்தின் முதலாவது அகில இந்திய கூட்ட தொடக்க நிகழ்ச்சியில் பிரதமர் 30 ஜூலை அன்று உரையாற்றுகிறார்
புதுதில்லி விஞ்ஞான் பவனில் நாளை  காலை 10 மணியளவில் நடைபெறவுள்ள மாவட்ட சட்டப் பணிகள் ஆணையத்தின் அகில இந்திய அளவிலான முதலாவது கூட்டத்தில் பிரதமர் திரு நரேந்திர மோடி உரையாற்ற உள்ளார்.
மாவட்ட சட்டப்பணிகள் ஆணையத்தின் தேசிய அளவிலான முதலாவது கூட்டத்தை 30-31 ஜூலை 2022-ல் விஞ்ஞான் பவனில் நடத்த, தேசிய சட்டப்பணிகள் ஆணையம் ஏற்பாடு செய்துள்ளது. மாவட்ட சட்டப்பணிகள் ஆணையங்களிடையே ஒற்றுமை மற்றும் ஒத்திசைவை ஏற்படுத்துவதற்கான ஒருங்கிணைந்த நடைமுறைகளை உருவாக்குவது குறித்து இந்தக் கூட்டத்தில் விவாதிக்கப்பட உள்ளது.
நாட்டில் மொத்தம் 676 மாவட்ட சட்டப்பணிகள் ஆணையங்கள் செயல்பட்டு வருகின்றன. இந்த ஆணையங்களின் தலைவராக மாவட்ட நீதிபதிகள் செயல்படுகின்றனர். மாவட்ட சட்டப்பணிகள் ஆணையங்கள் மற்றும் மாநில சட்டப்பணிகள் ஆணையங்கள் வாயிலாக, பல்வேறு சட்ட உதவிகள் மற்றும் விழிப்புணர்வு நிகழ்ச்சிகளை தேசிய சட்டப்பணிகள் ஆணையம் செயல்படுத்தி வருகிறது. தேசிய சட்டப்பணிகள் ஆணையத்தால் நடத்தப்படும் லோக் அதாலத் எனப்படும் மக்கள் நீதிமன்றங்களை முறைப்படுத்துவதன் வாயிலாக நீதிமன்றங்களின் சுமையை குறைப்பதில் மாவட்ட சட்டப்பணிகள் ஆணையங்கள் குறிப்பிடத்தக்க பங்களிப்பை வழங்கி வருகின்றன.
அறிவியல் மற்றும் தொழில்நுட்பத்துறை
முதன்முறையாக வழங்கப்படும் இந்திய வானியல் கழக கோவிந்த் ஸ்வரூப் வாழ்நாள் சாதனையாளர் விருதைப் பெற்ற பேராசிரியர் ஜெயந்த் விஷ்ணு நார்லிகர்
சிறந்த வானியலாளரும், புனேவிலுள்ள ஐயுசிஏஏ-வின் நிறுவன இயக்குனரும், இந்திய வானியல் கழகத்தின் முன்னாள் தலைவருமான பேராசிரியர் ஜெயந்த் வி. நர்லிகர், முதன்முறையாக வழங்கப்படும் இந்திய வானியல் கழக கோவிந்த் ஸ்வரூப் வாழ்நாள் சாதனையாளர் விருதைப் பெறுவதற்கு மிகவும் தகுதி வாய்ந்தவர் ஆவார். இந்த ஆண்டின் தொடக்கத்தில் ஐஐடி இந்தூரில் நடைபெற்ற இந்திய வானியல் கழகத்தின் 41-வது கூட்டத்தில் இந்த விருது அறிவிக்கப்பட்ட நிலையில், பேராசிரியர் நர்லிகரால் அப்போது அதனைப் பெற இயலவில்லை. இதனைத் தொடர்ந்து, ஏஎஸ்ஐ தலைவர் பேராசிரியர் தீபாங்கர் பானர்ஜி, புனேவில் பேராசிரியர் நர்லிகரை நேரில் சந்தித்து விருதை வழங்கிப் பாராட்டினார்.
இதுகுறித்து கருத்து தெரிவித்த பேராசிரியர் பானர்ஜி, “பேராசிரியர் ஸ்வரூப்பும், பேராசிரியர் நர்லிகரும் பணியாற்றிய தளங்கள் வெவ்வேறு என்றாலும், இருவரும் நாட்டின் வானியல் மற்றும் வானியற்பியல் துறையின் வளர்ச்சியில் மிகுந்த ஈடுபாடு கொண்டிருந்தனர். இளைய தலைமுறையினரைப் பயிற்றுவிப்பதில் ஆர்வம் காட்டினர். இருவரும் வருங்கால தலைமுறைகளுக்கு எடுத்துக்காட்டாகத் திகழ்வர்” என்றார்.
2022-ம் ஆண்டில் பொன்விழாவைக் கொண்டாடிய இந்திய வானியல் கழகம், இந்தியாவின் வானியல் மற்றும் வானியற்பியல் துறைக்குப் பங்களித்த புகழ்பெற்ற இந்திய வானியலாளர்களை அங்கீகரிக்கும் வகையில், கோவிந்த் ஸ்வரூப் வாழ்நாள் சாதனையாளர் விருதை அறிவித்தது. பேராசிரியர் கோவிந்த் ஸ்வரூப்பின்  நினைவாக இந்த விருது அவரது பெயரில் வழங்கப்படுகிறது. புனேவில் உள்ள தேசிய ரேடியோ வானியற்பியல் மையத்தின்  நிறுவன இயக்குநராக இருந்த கோவிந்த் ஸ்வரூப், பேராசிரியர் வி.ஜி.பிடேவுடன் இணைந்து உருவாக்கிய அறிவியல் கல்வி நிறுவனங்களுக்கான கட்டமைப்பு, தற்போது நாடு முழுவதும் இந்திய அறிவியல் கல்வி மற்றும் ஆராய்ச்சி நிறுவனங்களாக வடிவம் பெற்றுள்ளது.
---
AD/CR/PG
(Visitor Counter : 112
இந்திய அரசின் முதன்மை அறிவியல் ஆலோசகரின் அலுவலகம்
பிகார் பக்சரில் மருத்துவக் கழிவுகளை அகற்ற இன்சினரேட்டர்
பிகார் மாநிலம் பக்சர் நகராட்சியில் மருத்துவ உயிரி கழிவுகளை அகற்றுவதற்காக இன்சினரேட்டர் வசதிகளை மத்திய அரசின் முதன்மை அறிவியல் ஆலோசகர் பேராசிரியர் கே.விஜய ராகவன் காணொலி வாயிலாக துவக்கி வைத்தார். குப்பையிலிருந்து செல்வம் என்ற இயக்கத்தின் கீழ், மருத்துவ உயிரி கழிவு சுத்திகரிப்பில் புதுமை சவால் என்ற திட்டத்தின் வாயிலாக கணேஷ் பொறியியல் நிறுவனம் உருவாக்கியுள்ள இந்தத் தொழில்நுட்பம் தேர்ந்தெடுக்கப்பட்டது. பஞ்சு, பிளாஸ்டிக் மற்றும் இது போன்ற பொருட்களை 50 கிலோ எடை என்ற விகிதத்தில் இந்த இன்சினரேட்டர் ஒரு மணி நேரத்தில் அகற்றவல்லது. இந்த தொழில்நுட்பம் பரிசோதனை முயற்சியாக பக்சரில் நிறுவப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742150
••••••
நிதி அமைச்சகம்
பொருளாதார கூட்டுறவு வளர்ச்சி அமைப்பு  / ஜி20 வரிஒப்பந்த கட்டமைப்பில் இணைந்தது இந்தியா
பொருளாதார கூட்டுறவு வளர்ச்சி அமைப்பு  / ஜி20 வரிஒப்பந்த கட்டமைப்பில் இந்தியா இணைந்துள்ளது.
பொருளாதார டிஜிட்டல் மயம் காரணமாக எழுந்த வரிப் பிரச்சினைகளுக்கு ஒருமனதான தீர்வு காணவும், லாபத்தை மாற்றிக் கொள்ளவும், இந்தியா உட்பட பொருளாதார கூட்டுறவு வளர்ச்சி அமைப்பில்  / ஜி20 உள்ள பெரும்பாலான நாடுகள், உயர் நிலை அறிக்கையை நேற்று ஏற்றுக் கொண்டன.
முன்மொழியப்பட்ட தீர்வு இரண்டு கூறுகளைக் கொண்டுள்ளது - முதல் தூண்: இது சந்தை அதிகார வரம்புகளுக்கு, கூடுதல் லாபத்தை மறு ஒதுக்கீடு செய்வது . இரண்டாவது தூண்: குறைந்தபட்ச வரி மற்றும் வரி விதிகளுக்கு உட்பட்டது.
இலாப ஒதுக்கீட்டின் பங்கு மற்றும் வரி விதிகள் உள்ளிட்ட சில குறிப்பிடத்தக்க பிரச்சினைகள் வெளிப்படையாக உள்ளன. அவைகள் தீர்க்கப்பட வேண்டும். மேலும், இந்த திட்டத்தின் தொழில்நுட்ப விவரங்கள் வரும் மாதங்களில் தயாரிக்கப்படும். அக்டோபர் மாதத்திற்குள் ஒருமித்த ஒப்பந்தம் எதிர்பார்க்கப்படுகிறது.
தீர்வுக்கான அடிப்படைக் கோட்பாடுகள், சந்தைகளுக்கான அதிக இலாபத்திற்கான இந்தியாவின் நிலைப்பாட்டை நிரூபிக்கின்றன. அமல்படுத்துவதற்கு எளிதான ஒருமனதான தீர்வுக்கு இந்தியா ஆதரவாக உள்ளது. அதே நேரத்தில் இந்த தீர்வு, சந்தை அதிகார வரம்புகளுக்கு, குறிப்பாக வளரும் மற்றும் வளர்ந்து வரும் பொருளாதாரங்களுக்கு அர்த்தமுள்ள மற்றும் நிலையான வருவாயை ஒதுக்க வேண்டும்.
அக்டோபர் மாதத்திற்குள் முதலாவது தூண் மற்றும் இரண்டாவது தூண் ஆகியவற்றை ஒரு தொகுப்பாக அமல்படுத்த இந்தியா தொடர்ந்து ஆக்கபூர்வமாக செயல்படும் மற்றும் சர்வதேச வரிகொள்கையின் முன்னேற்றத்திற்கு சாதகமாக பங்களிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1732150
பொருளாதார விவகாரங்களுக்கான மத்திய அமைச்சரவைக் குழு
தமிழகத்தில் 59 அணைகள் உட்பட 736 அணைகள் புனரமைப்பு திட்டத்துக்கு மத்திய அமைச்சரவை ஒப்புதல்
நாடு முழுவதும் 736 அணைகள் புனரமைப்பு திட்டம், சணல் சாக்குகளில் பொருட்கள் அனுப்பும் திட்டம், பொதுத்துறை நிறுவனங்கள் எத்தனால் கொள்முதல் செய்யும் திட்டம் உட்பட பல திட்டங்களுக்கு மத்திய அமைச்சரவை ஒப்புதல் அளித்துள்ளது.
மத்திய அமைச்சரவை கூட்டம், பிரதமர் திரு. நரேந்திர மோடி தலைமையில் இன்று நடந்தது. இதில் மத்திய அரசு சார்பில் எடுக்கப்பட்ட பல முடிவுகளுக்கு ஒப்புதல் அளிக்கப்பட்டன.
உலக வங்கி, ஆசிய கட்டமைப்பு முதலீட்டு வங்கி ஆகியவற்றின் நிதியுதவியுடன், அணை புனரமைப்பு மற்றும் மேம்பாட்டு நிதியுதவி திட்டத்தின் 2ம் மற்றும் 3ம் கட்ட பணிகளை மேற்கொள்ள பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது.
இதன் மூலம் தமிழகத்தில் 59 அணைகள் உட்பட, நாடு முழுவதும் 736 அணைகளின் பாதுகாப்பு மற்றும் செயல்பாடுகள் மேம்படுத்தப்படும். இத்திட்டத்திற்கு ரூ.10,211 கோடி செலவிடப்படவுள்ளது. 10 ஆண்டு காலத்தில் இத்திட்டம் அமல்படுத்தப்படும்.
சணல் தொழில் ஊக்குவிப்பு:
சணல் சாக்குகளில் பொருட்களை அனுப்புவதற்கான விதிமுறைகளை நீட்டிக்க மத்திய அமைச்சரவை ஒப்புதல் அளித்துள்ளது. இதன் மூலம் 100 சதவீத உணவு தானியங்கள் மற்றும் 20% சர்க்கரை ஆகியவை சணல் சாக்குகளில் நிரப்பப்பட்டு அனுப்புவது கட்டாயமாக்கப்படும். இந்த முடிவு சணல் தொழிலை ஊக்குவிக்கும். நாடு முழுவதும், கிழக்கு மற்றும் வடகிழக்கு மாநிலங்களில் 3.7 தொழிலாளர்கள் சணல் தொழிலை வாழ்வாதாரமாக கொண்டுள்ளனர். அவர்களின் நலனை கருத்தில் கொண்டு மத்திய அரசு இந்த முடிவை எடுத்துள்ளது.
எத்தனால் கொள்முதல்:
எத்தனால் கலந்த பெட்ரோல் திட்டத்தின் கீழ் பொதுத்துறை எண்ணெய் நிறுவனங்கள் எத்தனால் கொள்முதல் செய்யவும் மத்திய அமைச்சரவை ஒப்புதல் அளித்துள்ளது. இந்தாண்டு கரும்பு அறுவடை காலம் மற்றும் எத்தனால் விநியோக ஆண்டு 2020-21-ல், எத்தனால் விலையை நிர்ணயம் செய்வது உட்பட எத்தனால் கொள்முதல் செய்ய ஒப்புதல் வழங்கப்பட்டுள்ளது. எத்தனால் விலை ரகத்திற்கு ஏற்ப லிட்டருக்கு ரூ.62.65 வரை அதிகரிக்கப்படுகிறது.